ai4bharat/Pralekha huggingface dataset:
સંરક્ષણ મંત્રાલય
કોવિડ-19 લોકડાઉન છતાં બોર્ડર રોડ ઓર્ગેનાઇઝેશને રોહતાંગ પાસને ત્રણ અઠવાડિયા વહેલો ખોલ્યો
બોર્ડર રોડ્સ ઓર્ગેનાઇઝેશન એ રાહતાંગ પાસ  પરથી બરફ દૂર કરીને આજે એને ટ્રાફિકની અવરજવર માટે ખુલ્લો મૂક્યો હતો. હિમાચલ પ્રદેશનાં લાહોલ અને સ્પિતિ જિલ્લાને દેશનાં બાકીના વિસ્તારો સાથે જોડતો આ ધોરી નસ સમાન માર્ગ છે. આ માર્ગ ગયા વર્ષે 18 મેના રોજ ખુલ્યો હતો.
હિમાચલ પ્રદેશની સરકારે લણણી શરૂ કરીને ખેડૂતોને તેમના પાકનું વળતર મળે એ માટે અને આવશ્યક ચીજવસ્તુઓના પુરવઠા માટે ઝડપથી બરફ દૂર કરવા બીઆરઓને આ કામ કરવાની વિનંતી કરી હતી, જેથી કોવિડ-19ના પગલે લાહોલ ઘાટીમાં રાહત સામગ્રી પણ ઝડપથી પહોંચે.
બીઆરઓએ મનાલી અને ખોકસર એમ બંને તરફથી હાઇ-ટેક મશીનરીનો ઉપયોગ કર્યો હતો. રહાલા ફોલો, બિયાસ નાલા અને રાની નાલા પર હિમપાત કે બરફનું તોફાન, અતિ ઠંડું થીજવી દે એવું તાપમાન અને હિમસ્ખલન સતત થવાથી કામગીરીમાં વિલંબ થયો હતો, પણ બરફ દૂર કરતી ટીમોએ કોવિડ-19 સાથે સંબંધિત તમામ સાવચેતી રાખીને રાતદિવસ સતત કામગીરી કરી હતી, જેથી લાહોલ ઘાટીના રહેવાસીનો રાહત મળે.
આજે આવશ્યક ચીજવસ્તુઓના પુરવઠા અને અંદાજે 150 ખેડૂતોને લઈને વાહનોના પ્રથમ કાફલાએ લાહોલ ઘાટી તરફ આગેકૂચ કરી હતી, જેને બીઆરઓએ માર્ગદર્શન આપ્યું હતું. આ રીતે ચાલુ વર્ષે રોહતાંદ પાસ સત્તાવાર રીતે ખુલ્લો થયો છે. ગયા વર્ષની સરખામણીમાં રોહતાંગ પાસ ટ્રાફિક માટે ત્રણ અઠવાડિયા વહેલો ખુલ્યો છે, જેનાથી સ્થાનિક લોકોને રાહત મળી છે. એનાથી કેન્દ્ર અને રાજ્ય સરકારને સ્થાનિક લોકો માટે અતિ જરૂરી રાહત સામગ્રી અને તબીબી પુરવઠો પહોંચાડવાની સુવિધા મળશે. ઉપરાંત જિલ્લાના અર્થતંત્રની કરોડરજ્જુ સમાન કૃષિલક્ષી કામગીરી હવે શરૂ થઈ શકશે.
દર વર્ષે આ પાસને ખોલવા બરફને દૂર કરવાની કામગીરી હાથ ધરવામાં આવે છે, કારણ કે નવેમ્બરની મધ્યથી મેની મધ્ય સુધી પાસ પર હિમવર્ષા થતી રહે છે. આ પાસ 12 ડિસેમ્બર, 2019 સુધી ખુલ્લો રાખવામાં આવે છે. પછી શિયાળા દરમિયાન સંપૂર્ણ ઘાટી કોઈ પણ બાહ્ય લોજિસ્ટિક્સ/સપ્લાય માટે હવાઈ માર્ગ પર આધારિત રહે છે.
દરમિયાન કોવિડ-19 સામે સરકારનાં પ્રયાસો વધારવા બોર્ડર રોડ્સ ઓર્ગેનાઇઝેશનનાં તમામ કર્મચારીઓએ સંયુક્તપણે પીએમ કેર્સ ફંડમાં એક કરોડ રૂપિયાનું પ્રદાન કર્યું છે, જે એક દિવસના પગારથી વધારે છે.
GP/DS
(Visitor Counter : 123
પ્રધાનમંત્રીનું કાર્યાલય
પ્રધાનમંત્રીએ મુઝફ્ફરનગર યુપીમાં પશુપ્રદર્શન અને કિસાન મેળાની પ્રશંસા કરી
પ્રધાનમંત્રી શ્રી નરેન્દ્ર મોદીએ કહ્યું છે કે કિસાન પ્રદર્શનો ખેડૂતોને આધુનિક ટેકનોલોજી અપનાવવા પ્રોત્સાહિત કરે છે.
તેઓ મુઝફ્ફરનગર યુપીમાં પશુપ્રદર્શન અને કિસાન મેળાની પ્રશંસા કરી રહ્યા હતા કે જે સ્થાનિક સાંસદ અને કેન્દ્રીય રાજ્ય મંત્રી ડૉ. સંજીવ બાલ્યાને શેર કર્યા હતા.
પ્રધાનમંત્રીએ ટ્વીટ કર્યું:
"શ્રેષ્ઠ પ્રયાસ! આવા કિસાન મેળાઓ દ્વારા આપણા અન્નદાતા ભાઈઓ અને બહેનો વધુને વધુ આધુનિક ટેક્નોલોજી અપનાવવા માટે પ્રેરિત થશે ત્યારે તેમની આવકના સાધનોમાં પણ વધારો થશે."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ કેવડિયામાં રાષ્ટ્રીય એકતા દિવસ પર રાષ્ટ્રીય એકતાની પ્રતિજ્ઞા લેવડાવી
કેવડિયામાં ટેકનોલોજી પ્રદર્શન સ્થળનું ઉદ્ઘાટન કર્યું
પ્રધાનમંત્રી શ્રી નરેન્દ્ર મોદીએ આજે રાષ્ટ્રીય એકતા દિવસનાં પ્રસંગે કેવડિયામાં સ્ટેચ્યૂ ઓફ યુનિટ ખાતે રાષ્ટ્રીય એકતા દિવસની પ્રતિજ્ઞા લેવડાવી હતી. તેમણે સમગ્ર દેશમાંથી આવેલી વિવિધ પોલીસ ટુકડીઓ દ્વારા પ્રસ્તુત રાષ્ટ્રીય એકતા દિવસની પરેડનું નિરીક્ષણ પણ કર્યું હતું.
વર્ષ 2014થી અત્યાર સુધી 31 ઓક્ટોબરને રાષ્ટ્રીય એકતા દિવસ તરીકે ઉજવવામાં આવે છે, જેમાં દેશભરમાંથી રન ફોર યુનિટીમાં સમાજનાં તમામ વર્ગનાં લોકો ભાગ લે છે.
તમામ રાજ્યો અને ગુજરાત સ્ટેટ કેટેડ કોર્પ્સમાંથી ધ્વજવાહકોએ પ્રધાનમંત્રી મોદી સમક્ષ ‘એક ભારત, શ્રેષ્ઠ ભારત’ પર ડ્રિલ પ્રસ્તુત કરી હતી. એનએસજી , સીઆઇએસએફ , એનડીઆરએફ , સીઆરપીએફ , ગુજરાત પોલીસ અને જમ્મુ અને કાશ્મીરની પોલીસ સહિત વિવિધ પોલીસ ટુકડીઓએ પ્રધાનમંત્રી સમક્ષ તેમની ટુકડીઓનું વિભિન્ન પ્રદર્શન પ્રસ્તુત કર્યું હતું.
ત્યાર બાદ પ્રધાનમંત્રીએ કેવડિયામાં ટેકનોલોજી પ્રદર્શન સ્થળનું ઉદ્ઘાટન કર્યું હતું. તેમણે ઉડ્ડયન સુરક્ષા, પોલીસ દળોનાં આધુનિકીકરણ વગેરે વિષયો પર આધારિત આધુનિક ટેકનોલોજી દર્શાવતી પોલીસ ટુકડીઓનાં સ્ટૉલની મુલાકાત લીધી હતી.
DK/NP/DS/RP
(Visitor Counter : 135
પ્રધાનમંત્રીનું કાર્યાલય
પ્રધાનમંત્રીએ જૈનાચાર્ય શ્રી વિજય વલ્લભ સૂરિશ્વરજી મહારાજની 151મી જન્મજયંતિના પ્રસંગે ‘સ્ટેચ્યૂ ઓફ પીસ’નું અનાવરણ કર્યું
આધ્યાત્મિક આગેવાનોને વોકલ ફોર લોકલને પ્રોત્સાહન આપી આત્મનિર્ભરતાના અભિયાનને વેગ આપવા અપીલ કરી
પ્રધાનમંત્રી શ્રી નરેન્દ્ર મોદીએ આજે વિડિયો કોન્ફરન્સિંગ મારફતે જૈનાચાર્ય શ્રી વિજય વલ્લભ સૂરિશ્વરજી મહારાજની 151મી જન્મજયંતિની ઉજવણીના પ્રસંગે ‘સ્ટેચ્યૂ ઓફ પીસ’નું અનાવરણ કર્યું હતું. આ પ્રતિમાનું અનાવરણ જૈન આચાર્યના જીવન અને કવનના સન્માનમાં કરવામાં આવ્યું છે અને એને બિરદાવવા પ્રતિમાનું નામ ‘સ્ટેચ્યૂ ઓફ પીસ’ રાખવામાં આવ્યું છે. 151 ઇંચ ઊંચી આ પ્રતિમાનું નિર્માણ અષ્ટધાતુ એટલે કે આઠ ધાતુઓમાંથી થયું છે, જેમાં મુખ્ય ધાતુ સ્વરૂપે તાંબાનો ઉપયોગ થયો છે. આ પ્રતિમાને રાજસ્થાનના પાલીના જેતપુરામાં વિજય વલ્લભ સાધના કેન્દ્રમાં સ્થાપિત કરવામાં આવી છે.
પ્રધાનમંત્રીએ જૈનાચાર્યને શ્રદ્ધાંજલિ અર્પણ કરી હતી. આ પ્રસંગે વિવિધ આધ્યાત્મિક આગેવાનો ઉપસ્થિત હતા. બે ‘વલ્લભ’ એટલે કે સરદાર વલ્લભભાઈ પટેલ અને જૈનાચાર્ય શ્રી વિજય વલ્લભ સૂરિશ્વરજી મહારાજનો ઉલ્લેખ કરીને પ્રધાનમંત્રીએ કહ્યું હતું કે, વિશ્વની સૌથી ઊંચી પ્રતિમા ‘સ્ટેચ્યૂ ઓફ યુનિટી’નું અનાવરણ કર્યા પછી તેમને જૈનાચાર્ય શ્રી વિજય વલ્લભની ‘સ્ટેચ્યૂ ઓફ પીસ’નું અનાવરણ કરવાની તક મળી છે. તેમણે આ તક મળવા બદલ પોતે ધન્યતા અનુભવી રહ્યાં છે એવું જણાવ્યું હતું.
‘વોકલ ફોર લોકલ’ એટલે કે ‘સ્થાનિક ચીજવસ્તુઓને પ્રોત્સાહન’ આપવાના અભિયાન પર ભાર મૂકીને શ્રી મોદીએ વિનંતી કરી હતી કે, જેમ આઝાદીના આંદોલન દરમિયાન રાષ્ટ્રીય નેતાઓએ સ્વદેશી આંદોલનને મજબૂત કર્યું હતું, તેમ અત્યારે તમામ આધ્યાત્મિક આગેવાનોએ આત્મનિર્ભરતાના સંદેશને વધુને વધુ લોકો સુધી પહોંચાડવો પડશે અને ‘વોકલ ફોર લોકલ’ના ફાયદા લોકોને સમજાવવા પડશે. તેમણે એવું પણ જણાવ્યું હતું કે, દિવાળીના તહેવારો દરમિયાન દેશની જનતાએ જે રીતે સ્થાનિક ચીજવસ્તુઓને ટેકો આપ્યો છે એ જોતા તેઓ ઊર્જાની લાગણી અનુભવી રહ્યાં છે.
પ્રધાનમંત્રીએ કહ્યું હતું કે, ભારતે દુનિયાને હંમેશા શાંતિ, અહિંસા અને મૈત્રીપૂર્ણ સંબંધોનો માર્ગ દર્શાવ્યો છે. અત્યારે દુનિયા એવું જ માર્ગદર્શન ભારત પાસેથી મેળવવા આતુર છે. જો તમે ભારતનાં ઇતિહાસ પર નજર નાંખશો, તો જણાશે કે, જ્યારે જરૂર પડી છે, ત્યારે કોઈને કોઈ સંત-મહાત્માનો પ્રાદુર્ભાવ સમાજને માર્ગદર્શન આપવા માટે થયો છે. આચાર્ય વિજય વલ્લભ આ પ્રકારના એક સંત હતા. જૈનાચાર્ય દ્વારા સ્થાપિત શૈક્ષણિક સંસ્થાઓનો ઉલ્લેખ કરીને પ્રધાનમંત્રીએ દેશને શિક્ષણના ક્ષેત્રમાં આત્મનિર્ભર બનાવવાના એમના પ્રયાસોની પ્રશંસા કરી હતી. જૈનાચાર્યે પંજાબ, રાજસ્થાન, ગુજરાત, મહારાષ્ટ્ર અને ઉત્તરપ્રદેશ જેવા વિવિધ રાજ્યોમાં ભારતીય મૂલ્યો ધરાવતા ઘણી સંસ્થાઓ સ્થાપિત કરી હતી. તેમણે કહ્યું હતું કે, આ સંસ્થાઓએ ઘણા ઉદ્યોગપતિઓ, ન્યાયાધીશો, ડૉક્ટરો અને ઇજનેરોની ભેટ ધરી છે, જેઓ દેશને નિઃસ્વાર્થ અને શ્રેષ્ઠ સેવા આપી રહ્યાં છે.
પ્રધાનમંત્રીએ મહિલાઓના શિક્ષણનાં ક્ષેત્રમાં આ સંસ્થાઓના પ્રયાસોનું દેશ પર રહેલા ઋણ પર ભાર મૂક્યો હતો. આ સંસ્થાઓએ હાલના મુશ્કેલ સ્થિતિ સંજોગોમાં મહિલા શિક્ષણની જ્યોત પ્રજ્જવલિત રાખી છે. જૈનાચાર્યે કન્યાઓ માટે ઘણી સંસ્થાઓની સ્થાપના કરી છે અને મહિલાઓને મુખ્ય પ્રવાહમાં લાવવાનું ભગીરથ કાર્ય કર્યું છે. તેમણે ઉમેર્યું હતું કે, આચાર્ય વિજય વલ્લભજી દરેક જીવ માટે પ્રેમ, કરુણા અને સંવેદનાથી સભર હતા. એમના આશીર્વાદથી બર્ડ હોસ્પિટલ અને અનેક ગૌશાળાઓ દેશમાં અત્યારે ચાલી રહી છે. આ સાધારણ સંસ્થાઓ નથી. એમાં ભારત અને ભારતીય મૂલ્યોના દર્શન થાય છે.
SD/GP/BT
(
પ્રધાનમંત્રીનું કાર્યાલય
જમ્મુ-કાશ્મીરનાં નવાં ચૂટાયેલાં સરપંચો પ્રધાનમંત્રીને મળ્યાં
જમ્મુ-કાશ્મીરનાં પંચાયતોનાં 48 નવા ચૂંટાયેલા સરપંચો આજે નવી દિલ્હીમાં પ્રધાનમંત્રીને મળ્યાં હતાં.
સરપંચોનાં પ્રતિનિધિમંડળનું નેતૃત્વ ઓલ જમ્મુ એન્ડ કાશ્મીર પંચાયત કોન્ફરન્સનાં અધ્યક્ષ શ્રી શફીક મીરે કર્યું હતું.
પ્રતિનિધિમંડળે પ્રધાનમંત્રીની પ્રશંસા કરી હતી કે તેમણે જમ્મુ-કાશ્મીરમાં પંચાયતોની ચૂંટણી સફળ અને શાંતિપૂર્ણ રીતે સંપન્ન કરાવી સ્થાનિક સ્વરાજ્યની સંસ્થાઓને અધિકારસંપન્ન બનાવી.
પ્રધાનમંત્રીએ નવા ચૂંટાયેલા પ્રતિનિધિઓએ શુભેચ્છા આપી હતી. તેમણે સરપંચોને આગ્રહ કર્યો હતો કે, તેઓ લોકોનાં કલ્યાણ અને ઉત્થાન માટે પ્રયાસ કરે. પ્રધાનમંત્રીએ પ્રતિનિધિમંડળને આશ્વાસન આપ્યું હતું કે, તેઓ અને તેમની સરકાર જનતાને અધિકારસંપન્ન બનાવવા પ્રત્યે કટિબદ્ધ છે અને તેઓ જનતાની આકાંક્ષાઓ પૂર્ણ કરવા માટે, રાજ્યનાં કલ્યાણ માટે સ્થાનિક સરકારનાં પ્રતિનિધિઓ ખભેખભો મિલાવીને કામ કરશે. તેમણે પ્રતિનિધિમંડળનાં સભ્યોને જનતાનાં હિતોને પ્રાથમિકતા આપવા વિનંતી કરી હતી, કારણ કે લોકોએ તેમનાં પ્રત્યે અપાર વિશ્વાસ કર્યો છે અને તેમને તેમની પાસેથી અપેક્ષાઓ છે.
પ્રધાનમંત્રીએ ધાકધમકીઓ અને ડરાવવા-ધમકાવવાની પરવા ન કરી, પડકારો ઝીલી લોકતાંત્રિક પ્રક્રિયામાં સફળતાપૂર્વક ભાગ લેવા માટે સ્થાનિક પ્રતિનિધિઓએ દાખવેલા સાહસની પ્રશંસા કરી હતી. તેમણે વિશ્વાસ વ્યક્ત કર્યો હતો કે, પંચાયતી રાજ મોડલને સફળ બનાવવા અને જનતાની મૂળભૂત જરૂરિયાતો અને તકલીફો પ્રત્યે ઝડપથી કામ કરવા માટે ભારત સરકાર તેમને પૂર્ણ સમર્થન આપશે. તેમણે જણાવ્યું હતું કે, જમ્મુ-કાશ્મીરને હિંસાનાં માર્ગેથી દૂર કરવા અને સ્થાનિક જનતાનો અધિકાર અને વિકાસ સુનિશ્ચિત કરવા માટે મૂળભૂત સંસ્થાઓનું સશક્તિકરણ મહત્ત્વપૂર્ણ પગલું છે.
તેમણે તાજેતરમાં સંપન્ન પંચાયતની ચૂંટણીઓમાં મહિલાઓની ભાગીદારીની પણ પ્રશંસા કરી હતી.
પૃષ્ઠભૂમિ:
મૂળભૂત સ્તરે અધિકારોનું હસ્તાંતરણ જનતા માટે પોતાનાં જ વિકાસની પ્રક્રિયામાં હિતધારક બનવાનો સોનેરી અવસર છે. જમ્મુ-કાશ્મીર પંચાયત ધારો વર્ષ 1989માં પસાર થયો હતો, પણ આ ધારા અંતર્ગત 25 ફાળવેલા કાર્યોમાંથી ફક્ત ત્રણ માટે જ અંદાજપત્રીય સહાયતા ઉપલબ્ધ કરાવી હતી. હવે સરકારે વર્ષ 1989નાં જમ્મુ-કાશ્મીર પંચાયતી રાજ ધારામાં સંશોધન કર્યું છે અને પંચાયતને દર વર્ષે રૂ. 2,000 કરોડ હસ્તાંતરિત કરવામાં આવ્યાં છે. રૂ. 1,200 કરોડ રૂપિયાની વધારાની રકમ શહેરી સ્થાનિક એકમોને ઉપલબ્ધ કરવામાં આવી છે. પંચાયતો 19 વિભાગો/વિષયો સાથે સંબંધિત કામગીરીઓ પર સીધી દેખરેખ રાખશે અને સરકારી યોજનાઓ તથા પરિયોજનાઓનો હિસાબ કરાવશે.
શહેરી સ્થાનિક એકમોનાં 1,100 વોર્ડ માટે 13 વર્ષનાં અંતરાલ પછી તથા 35,000 પંચાયતો માટે નવેમ્બર-ડિસેમ્બર, 2018માં ચૂંટણી યોજવામાં આવી હતી. પંચાયતની ચૂંટણી દરમિયાન 74 ટકા  મતદાન થયું હતું.
આ પ્રક્રિયાને આગળ વધારવા માટે ઝડપથી મૂળભૂત સ્તરે 40,000 પ્રતિનિધિઓ માટે તાલીમ કાર્યક્રમ ચલાવ્યો હતો. સરપંચને દર મહિને રૂ. 2,500 અને પંચને દર મહિને રૂ. 1,000 માસિક માનદ્ વેતન ઉપલબ્ધ કરવામાં આવશે.
RP
(Visitor Counter : 131
સ્વાસ્થ્ય અને પરિવાર કલ્યાણ મંત્રાલય
કોવિડ-19 રસીકરણ અપડેટ
રાજ્યો/કેન્દ્રશાસિત પ્રદેશોમાં 24.60 કરોડથી વધુ રસી પૂરી પાડવામાં આવી
રાજ્યો/કેન્દ્રશાસિત પ્રદેશો પાસે રસી આપવા માટે હજી પણ 1.49 કરોડથી વધુ રસી ઉપલબ્ધ
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો/કેન્દ્રશાસિત પ્રદેશોને નિઃશુલ્ક કોવિડ રસી આપીને મદદ કરી રહી છે. આ ઉપરાંત, ભારત સરકાર રાજ્યો/કેન્દ્રશાસિત પ્રદેશો દ્વારા રસીની પ્રત્યક્ષ ખરીદીને પણ સુગમ બનાવતી રહી છે. રસીકરણ ટેસ્ટ, ટ્રેક, ટ્રીટ તેમજ કોવિડ યોગ્ય વલણની સાથે મહામારીના નિયંત્રણ તેમજ સંચાલન માટે ભારત સરકારની વ્યાપક રણનીતિનો એક આંતરિક હિસ્સો છે.
કોવિડ-19 રસીકરણની ઉદાર અને ઝડપી તબક્કા-3 વ્યૂહરચનાનો અમલ 1 મે 2021થી શરૂ થયો છે.
આ વ્યૂહરચના હેઠળ, પ્રત્યેક મહિને ભારત સરકાર દ્વારા કોઈપણ ઉત્પાદકની સેન્ટ્રલ ડ્રગ લેબોરેટરી  દ્વારા માન્ય 50 ટકા રસી લેવામાં આવશે. આ રસીઓ રાજ્ય સરકારોને વિના મૂલ્યે પૂરી પાડવાનું ચાલુ રાખશે, જેમ તે પહેલાથી જ કરતી આવી છે.
ભારત સરકારે મફત કેટેગરી અને સીધી રાજ્ય પ્રાપ્તિ બંને કેટેગરી દ્વારા રાજ્યો/કેન્દ્રશાસિત પ્રદેશોને 24 કરોડ  થી વધુ રસી પૂરી પાડી છે.
તેમાંથી, બગાડ સહિતનો કુલ વપરાશ 23,11,69,251 રસી  થયો છે.
રાજ્યો/કેન્દ્રશાસિત પ્રદેશોમાં હજી પણ રસી આપવા માટે 1.49 કરોડ  થી વધુ કોવિડ રસી ઉપલબ્ધ છે.
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 158
મંત્રીમંડળ
ભારત અને જાપાન વચ્ચે શૈક્ષણિક અને સંશોધન સહકાર અને વિનિમય માટે સમજૂતી કરાર
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળને ભારત સરકારના અવકાશ વિભાગના રાષ્ટ્રીય પર્યાવરણીય સંશોધન પ્રયોગશાળા  અને જાપાનના ક્યોટો ખાતે આવેલી ક્યોટો યુનિવર્સિટીની સસ્ટેઇનેબલ હ્યુમનસ્ફિયર સંશોધન સંસ્થા  વચ્ચે શૈક્ષણિક અને સંશોધન સહકાર તેમજ વિનિમય માટે, 4 નવેમ્બર 2020 અને 11 નવેમ્બર 2020ના રોજ સંબંધિત સંસ્થાઓ દ્વારા સમજૂતી કરાર  પર કરવામાં આવેલા હસ્તાક્ષર અને જે-તે હોદ્દેદારો દ્વારા કરવામાં આવેલા વિનિમય વિશે માહિતી આપવામાં આવી હતી.
ઉદ્દેશો
- આ MoUના કારણે NARL અને RISH પર્યાવરણ વિજ્ઞાન અને ટેકનોલોજી, સહયોગપૂર્ણ વૈજ્ઞાનિક પ્રયોગો/ અભિયાનો અને તેને સંબંધિત મોડેલિંગ અભ્યાસ ચાલુ રાખવા માટે સમર્થ થશે તેમજ આના માટે RISH અને NARLની સુવિધાઓનો ઉપયોગ કરી શકશે, વૈજ્ઞાનિક સામગ્રીઓ, પ્રકાશનો અને માહિતીઓનું આદાનપ્રદાન કરી શકશે, સંયુક્ત સંશોધન બેઠકો અને વર્કશોપનું આયોજન કરી શકશે, ફેકલ્ટી સભ્યો, વિદ્યાર્થીઓ અને સંશોધકોનું આદાનપ્રદાન કરી શકશે.
- આ MoUના કારણે એકબીજાની સુવિધાઓ જેમકે, જાપાનમાં શિગારાકી ખાતે આવેલું મધ્ય અને ઉપલા પર્યાવરણ નું રડાર, ઇન્ડોનેશિયામાં કોટોટાબેંગ ખાતે આવેલા વિષુવવૃત્તીય પર્યાવરણ રડાર  અને RISH ખાતે ઉપલબ્ધ સમકાલિન સાધનો અને મેસોસ્ફિઅર- સ્ટ્રેટોસ્ફિઅર- ટ્રોપોસ્ફિઅર  રડાર તેમજ NARL ખાતે ઉપલબ્ધ સમકાલિન સાધનોનો પારસ્પરિક ઉપયોગ કરવાનું શક્ય બનશે.
પૃષ્ઠભૂમિ
NARL અને RISH પર્યાવરણીય વિજ્ઞાન અને ટેકનોલોજીના ક્ષેત્રે તેમજ વૈજ્ઞાનિકોના આદાનપ્રદાન માટે પારસ્પરિક સહયોગ આપી રહ્યાં છે. આ કરારને MoU દ્વારા 2008માં ઔપચારિક રૂપ આપવામાં આવ્યું હતું. ઉપરોક્ત MoUને 2013માં રિન્યૂ કરવામાં આવ્યો હતો. સહયોગપૂર્ણ સંશોધનને પ્રોત્સાહન આપવા માટે નવી માર્ગદર્શિકા અનુસાર, નવા MoU પર નવેમ્બર 2020માં બંને પક્ષોએ હસ્તાક્ષર કરીને વિનિમય કર્યો હતો.
NARLના વૈજ્ઞાનિકોએ આંતરરાષ્ટ્રીય શાળામાં પર્યાવરણીય રડાર પર સંસાધન વ્યક્તિઓ તરીકે કામ કર્યું છે જેનું આયોજન RISH દ્વારા કરવામાં આવ્યું હતું. ક્યોટો યુનિવર્સિટીના પ્રોફેસરો અને સંશોધકોની એક ટીમે NARLની મુલાકાત લીધી હતી અને બંને સંસ્થાઓ દ્વારા કરવામાં આવતા સહકારપૂર્ણ સંશોધનને વધુ મજબૂત બનાવવા માટે એક કેન્દ્રિત વર્કશોપનુ આયોજન પણ કર્યું હતું.
SD/GP/JD
(
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 193.53 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 18.81 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં COVID-19 રસીકરણની ગતિને વેગ આપવા અને વિસ્તરણ કરવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. વધુ રસીઓની ઉપલબ્ધતા, રાજ્યોમાં રસીની આગોતરી દૃશ્યતા અને કેન્દ્રશાસિત પ્રદેશોમાં ઉપલબ્ધતા દ્વારા રસીકરણ અભિયાનને વેગ આપવામાં આવ્યો છે. તેમના દ્વારા બહેતર આયોજનને સક્ષમ કરવું, અને રસીની સપ્લાય ચેઇનને સુવ્યવસ્થિત કરવી.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,93,53,58,865
|
|
બાકી ઉપલબ્ધ
|
|
18,81,65,190
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 193.53 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 18.81 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 156
પ્રધાનમંત્રીનું કાર્યાલય
પ્રધાનમંત્રીએ શ્રી અટલ બિહારી વાજપેયીને તેમની પુણ્ય તિથિ નિમિત્તે શ્રદ્ધાંજલિ અર્પણ કરી
પ્રધાનમંત્રી શ્રી નરેન્દ્ર મોદીએ પૂર્વ પ્રધાનમંત્રી શ્રી અટલ બિહારી વાજપેયીને તેમની પુણ્ય તિથિ નિમિત્તે શ્રદ્ધાંજલિ અર્પણ કરી છે.
એક ટ્વિટમાં પ્રધાનમંત્રીએ કહ્યું;
"આપણે તેમના ઉદાર વ્યક્તિત્વને યાદ કરીએ છીએ, આપણે તેમનો સુંદર સ્વભાવ યાદ કરીએ છીએ, આપણને તેમની સમજશક્તિ અને રમૂજ યાદ છે, આપણે રાષ્ટ્રીય પ્રગતિમાં તેમના યોગદાનને યાદ કરીએ છીએ.
અટલ જી આપણા નાગરિકોના હૃદયમાં અને મનમાં વસે છે. આજે તેમની પુણ્ય તિથિએ સદૈવ અટલ જઈને તેમને શ્રદ્ધાંજલિ અર્પણ કરી. "
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ મહારાષ્ટ્ર દિવસ પર શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ મહારાષ્ટ્ર દિવસ નિમિત્તે તેમની શુભેચ્છાઓ પાઠવી છે.
પ્રધાનમંત્રીએ ટ્વીટ કર્યું:
"મહારાષ્ટ્ર દિવસની શુભકામનાઓ. રાજ્યને એક મહાન સંસ્કૃતિ અને મહેનતુ લોકોના આશીર્વાદ છે જેમણે વિવિધ ક્ષેત્રોમાં રાષ્ટ્રીય પ્રગતિને સમૃદ્ધ કરી છે. હું આવનારા વર્ષોમાં મહારાષ્ટ્રની સતત પ્રગતિ માટે પ્રાર્થના કરું છું.".
"महाराष्ट्र दिनाच्या शुभेच्छा.राज्याला महान संस्कृती आणि विविध क्षेत्रात राष्ट्राची प्रगती समृद्ध करणारे मेहनती लोक लाभले आहेत.भविष्यातही महाराष्ट्राची अशीच प्रगती होत राहील अशी मी कामना करतो."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 220.62 કરોડ રસીના ડોઝ  આપવામાં આવ્યા
છેલ્લા ચોવિસ કલાકમાં 28,250 ડોઝ આપવામાં આવ્યા
ભારતમાં સક્રિય કેસનું ભારણ 1,820 થયું
સક્રિય કેસનું ભારણ હાલમાં 0.01% છે
સાજા થવાનો દર હાલમાં 98.81% નોંધાયો
છેલ્લા 24 કલાકમાં 109 દર્દીઓ સાજા થયા, કુલ વધીને 4,41,51,424 દર્દીઓ સાજા થયા
છેલ્લા 24 કલાકમાં ભારતમાં 132 નવા કેસ નોંધાયા
દૈનિક પોઝિટિવીટી દર 0.10% પહોંચ્યો
સાપ્તાહિક પોઝિટિવીટી દર હાલમાં 0.09% છે
કુલ 91.69 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 1,29,582 ટેસ્ટ કરાયા
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 88
પ્રધાનમંત્રીનું કાર્યાલય
પ્રધાનમંત્રીએ લોકોને રામ નવમીની શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ રામનવમીના શુભ અવસર પર સૌને શુભેચ્છા પાઠવી છે.
પ્રધાનમંત્રીએ કહ્યું કે ભગવાન રામચંદ્રનું જીવન દરેક યુગમાં પ્રેરણા આપતું રહેશે.
પ્રધાનમંત્રીએ ટ્વીટ કર્યું:
"રામ નવમીના શુભ અવસર પર તમામ દેશવાસીઓને ખૂબ ખૂબ શુભકામનાઓ. મર્યાદા પુરૂષોત્તમ ભગવાન રામચંદ્રનું જીવન બલિદાન, તપ, સંયમ અને સંકલ્પ પર આધારિત દરેક યુગમાં માનવતાની પ્રેરણા બની રહેશે."
GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી 22 ડિસેમ્બરના રોજ એએમયુના શતાબ્દી સમારોહમાં સંબોધન કરશે
પ્રધાનમંત્રી શ્રી નરેન્દ્ર મોદી 22 ડિસેમ્બર, 2020ના રોજ સવારે 11 વાગ્યે અલીગઢ મુસ્લિમ યુનિવર્સિટીના શતાબ્દી સમારોહમાં વીડિયો કોન્ફરન્સ દ્વારા સંબોધન કરશે. પ્રધાનમંત્રી આ કાર્યક્રમ દરમિયાન ટપાલ ટિકિટનું પણ વિમોચન કરશે. આ પ્રસંગે યુનિવર્સિટીના કુલપતિ શ્રી સૈયદના મુફદ્દલ સૈફુદીન અને કેન્દ્રીય શિક્ષણમંત્રી શ્રી રમેશ પોખરિયાલ નિશંક પણ ઉપસ્થિત રહેશે.
એએમયુ વિશે
અલીગઢ મુસ્લિમ યુનિવર્સિટી 1920માં મોહમ્મડન એંગ્લો ઓરિએન્ટલ  કોલેજને સેન્ટ્રલ યુનિવર્સિટીનો દરજ્જો અપાવતા ભારતીય વિધાન પરિષદના અધિનિયમ દ્વારા યુનિવર્સિટી બની. એમએઓ કોલેજની સ્થાપના 1877માં સર સૈયદ અહમદ ખાને કરી હતી. ઉત્તર પ્રદેશના અલીગઢ શહેરમાં સ્થિત આ યુનિવર્સિટી 467.6 હેક્ટર જમીનમાં વિસ્તરેલ છે. મલપ્પુરમ , મુર્શિદાબાદ-જંગીપુર  અને કિશનગંજ  માં પણ તેના ત્રણ કેન્દ્રો છે.
SD/GP/BT
(
સ્વાસ્થ્ય અને પરિવાર કલ્યાણ મંત્રાલય
કોવિડ-19: માન્યતા વિ. હકીકતો
ભારતમાં એક્સપાયર્ડ વેક્સીન આપવામાં આવી રહી હોવાનો દાવો કરતા મીડિયા રિપોર્ટ ખોટા અને ભ્રામક છે
સીડીએસસીઓએ અગાઉ કોવેક્સિન અને કોવિશિલ્ડ રસીની શેલ્ફ લાઇફને અનુક્રમે 12 મહિના અને 9 મહિના સુધી વધારવાની મંજૂરી આપી હતી.
એવા કેટલાક મીડિયા અહેવાલો આવ્યા છે જેમાં આક્ષેપ કરવામાં આવ્યો છે કે ભારતમાં તેના રાષ્ટ્રીય કોવિડ-19 રસીકરણ કાર્યક્રમ હેઠળ સમયસીમા સમાપ્ત થઈ ગયેલી રસીઓ આપવામાં આવી રહી છે. આ ખોટું અને ભ્રામક છે અને અધૂરી માહિતી પર આધારિત છે.
સેન્ટ્રલ ડ્રગ્સ સ્ટાન્ડર્ડ કંટ્રોલ ઓર્ગેનાઈઝેશન એ 25મી ઓક્ટોબર 2021ના રોજ, મેસર્સ ભારત બાયોટેક ઈન્ટરનેશનલ લિમિટેડના પત્ર નંબર: BBIL/RA/21/567ના જવાબમાં કોવેક્સિન ની શેલ્ફ લાઈફ 9 મહિનાથી 12 મહિના સુધી વધારવાની મંજૂરી આપી છે. એ જ રીતે, રાષ્ટ્રીય નિયમનકાર દ્વારા કોવિશિલ્ડની શેલ્ફ લાઇફ 22 ફેબ્રુઆરી 2021ના રોજ 6 મહિનાથી વધારીને 9 મહિના કરવામાં આવી છે.
રસીની શેલ્ફ લાઇફ રાષ્ટ્રીય નિયમનકાર દ્વારા રસી ઉત્પાદકો દ્વારા આપવામાં આવેલ સ્થિરતા અભ્યાસ ડેટાના વ્યાપક વિશ્લેષણ અને પરીક્ષાના આધારે લંબાવવામાં આવે છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
ગૃહ મંત્રાલય
ગૃહ મંત્રાલયે રાજ્યો અને કેન્દ્ર શાસિત પ્રદેશોમાં એકલ અને મલ્ટી-બ્રાન્ડ મોલની દુકાનો બાદ કરતા અમુક શ્રેણીઓની દુકાનો ખોલવા સંબંધિત આદેશ આપ્યો
લૉકડાઉનના પ્રતિબંધોમાં આપવામાં આવેલી મુક્તિ હોટસ્પોટ/ ચેપગ્રસ્ત ઝોનમાં લાગુ પડશે નહીં
કેન્દ્રીય ગૃહ મંત્રાલય  દ્વારા 15 એપ્રિલ 2020ના રોજ કોવિડ-19 સામે લડવા માટે સંકલિત સુધારેલી માર્ગદર્શિકા અંતર્ગત હોટસ્પોટ્સ/ ચેપગ્રસ્ત ઝોન સિવાયના કેટલાક વિસ્તારોમાં અમુક ચોક્કસ પ્રવૃત્તિઓને મુક્તિ આપવાનો આદેશ બહાર પાડવામાં આવ્યો હતો.

વ્યાપારી અને ખાનગી સંસ્થાઓની શ્રેણીમાં મુક્તિ આપતા ગૃહ મંત્રાલયે તમામ રાજ્યો/ કેન્દ્ર શાસિત પ્રદેશોને એક આદેશ બહાર પાડીને સંબંધિત રાજ્યો/ કેન્દ્ર શાસિત પ્રદેશોમાં દુકાનો અને સંસ્થાઓ અધિનિયમ અંતર્ગત નોંધાયેલા રહેણાક વિસ્તારો, પડોશ અને એકાંતમાં ચાલતી તમામ દુકાનો ખોલવાની મંજૂરી આપી છે.
નગર નિગમો અને નગર પાલિકોઓની હદ બહાર બજાર પરિસરોની દુકાનો ખોલવાની મંજૂરી આપવામાં આવી છે. એકલ અને મલ્ટી-બ્રાન્ડ મોલની દુકાનો ક્યાંય પણ ખોલવાની મંજૂરી આપવામાં આવી નથી.
મંજૂરી આપવામાં આવેલી તમામ દુકાનો માત્ર 50 ટકા સ્ટાફ સાથે ખોલી શકશે અને માસ્ક પહેરવું, સામાજિક અંતર જાળવવું વગેરે માપદંડોનું અનિવાર્યપણે સુસ્ત પાલન કરવાનું રહેશે.
અહીં ધ્યાનમાં રાખવું અત્યંત મહત્વનું છે કે, લૉકડાઉન પ્રતિબંધોમાં આપવામાં આવેલી આ મુક્તિ હોટસ્પોટ્સ/ ચેપગ્રસ્ત ઝોન માટે લાગુ પડશે નહીં.
સત્તાવાર સંદેશાવ્યવહાર જોવા માટે અહીં ક્લિક કરો
GP/DS
(
કેન્દ્રીય જાહેર સેવા આયોગ
ઑક્ટોબર, 2021 મહિના દરમિયાન UPSC દ્વારા ભરતીના પરિણામોને અંતિમ સ્વરૂપ આપવામાં આવ્યું
યુનિયન પબ્લિક સર્વિસ કમિશન દ્વારા ઓક્ટોબર, 2021 દરમિયાન નીચેના ભરતી પરિણામોને અંતિમ સ્વરૂપ આપવામાં આવ્યું છે. ભલામણ કરેલ ઉમેદવારોને વ્યક્તિગત રીતે પોસ્ટ દ્વારા જાણ કરવામાં આવી છે.
સંપૂર્ણ યાદી માટે અહીં ક્લિક કરો.
(SD/GP/JD
વહાણવટા મંત્રાલય
ભારત અને ચાબહાર બંદર, ઈરાન વચ્ચે માલસામાનની અવર -જવર પર 40%ની છૂટ એક વર્ષ માટે લંબાવવામાં આવી
શહિદ બહષ્ટી બંદર, ઇરાનથી આવનાર અને જેએનપીટી અને દીનદયાળ બંદરથી ત્યાં જનાર માલસામાન પર છૂટ આપવામાં આવશે
જહાજ મંત્રાલયે જવાહરલાલ નેહરુ બંદર અને દીનદયાળ બંદર પર /થી શહિદ બહષ્ટી બંદર, ચાબહાર, ઇરાનથી સંચાલિત માલસામાન માટેના ગ્રાહકોને વધુ એક વર્ષ માટે માલવાહક જહાજ અને જહાજને લગતા ખર્ચ માટે દરિયાકાંઠાની ગતિ માટે હાલની 40% છૂટનો લાભ લંબાવ્યો છે.
જો ઓછામાં ઓછા 50 TEUs અથવા 5000 MT કાર્ગો શહિદ બહષ્ટી બંદરે લોડ થાય તો રાહત વેસેલ સંબંધિત ચાર્જિસ ની વસૂલાત પ્રમાણસર લાગુ થવાની છે.
ભારતીય બંદરો ગ્લોબલ લિમિટેડના સમન્વયમાં બંદરો અંગે સંયુક્ત રીતે એક માનક સંચાલન કાર્યવાહી  વિકસિત કરશે જે સુનિશ્ચિત કરશે કે ચાબહાર બંદરના શહિદ બહષ્ટી ટર્મિનલ પર ખરેખર ડિસ્ચાર્જ કરાયેલા અથવા ભરેલા માલસામાનને છૂટ આપવામાં આવે.
ડિસ્કાઉન્ટ અવધિના વિસ્તરણનો ઉદ્દેશ ઈરાનના ચાબહારના શહિદ બહષ્ટી બંદર દ્વારા વેપારને પ્રોત્સાહન આપવાનો છે. જવાહરલાલ નહેરુ બંદર અને દીનદયાળ બંદર પર/ થી શહિદ બહષ્ટી બંદરથી કાર્ગોની દરિયાઇ હિલચાલને તે વેગ આપશે.
SD/GP/BT
(Visitor Counter : 221
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 177.70 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 14.45 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,77,70,82,070
|
|
બાકી ઉપલબ્ધ
|
|
14,45,44,751
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 177.70 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 14.45 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 133
રાષ્ટ્રપતિ સચિવાલય
પ્રેસ વિજ્ઞપ્તિ
રાષ્ટ્રપતિને નીચેની નિમણૂકો / ફેરફારો કરવામાં પ્રસન્નતા થઇ રહી છે:
- મિઝોરમના રાજ્યપાલ શ્રી પી.એસ. શ્રીધરન પિલ્લઇની બદલી કરીને ગોવાના રાજ્યપાલ તરીકે નિમણૂક કરવામાં આવી છે.
- હરિયાણાના રાજ્યપાલ શ્રી સત્યદેવ નારાયણ આર્યની બદલી કરીને ત્રિપુરાના રાજ્યપાલ તરીકે નિમણૂક કરવામાં આવી છે.
- ત્રિપુરાના રાજ્યપાલ શ્રી રમેશ બૈસની બદલી કરીને ઝારખંડના રાજ્યપાલ તરીકે નિમણૂક કરવામાં આવી છે.
- શ્રી થાવરચંદ ગેહલોતને કર્ણાટકના રાજ્યપાલ બનાવવા આવ્યા.
- શ્રી હિમાચલ પ્રદેશના રાજ્યપાલ વી. બંડારૂ દત્તાત્રેયની બદલી કરીને હરિયાણાના રાજ્યપાલ તરીકે નિમણૂક કરવામાં આવી છે.
- ડૉ. હરિ બાબુ કંભમપતિને મિઝોરમના રાજ્યપાલ બનાવવામાં આવ્યા.
- શ્રી મંગુભાઇ છગનભાઇ પટેલને મધ્ય પ્રદેશના રાજ્યપાલ બનાવવામાં આવ્યા.
- શ્રી રાજેન્દ્ર વિશ્વનાથ અર્લેકરને હિમાચલ પ્રદેશના રાજ્યપાલ બનાવવામાં આવ્યા.
2. ઉપરોક્ત નિમણૂકો તેમની સંબંધિત કચેરીઓનો ચાર્જ સંભાળવાની તારીખથી લાગુ થશે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 254